התיאטרון הרפרטוארי האמריקני

התיאטרון הרפרטוארי האמריקני (באנגלית: American Repertory Theater; ובקיצור: A.R.T.) הוא תיאטרון ללא כוונת רווח השוכן בקיימברידג', מסצ'וסטס.

אודות התיאטרון

הוא נוסד ב-1980 בידי רוברט ברוסטין (Brustein) וידוע במחויבותו למחזאות אמריקנית חדשה ובניסויים בתיאטרון-מוזיקלי; לעיסוק בעבודות עזובות מהעבר ולמיסודם של טקסטים קלאסיים, תוך פירושם מחדש בדרכים חדשות. במרוצת שלושים השנים האחרונות הוא זכה בפרסים היוקרתיים ביותר באמריקה, בכללם פרס פוליצר (1982), פרס טוני (1986) ופרס Jujamcyn (1985). בדצמבר 2002 זכה התיאטרון הרפרטוארי האמריקני בפרס התיאטרון הלאומי על מצוינות, ובמאי 2003 הוא נבחר לאחד משלושת התיאטראות הטובים ביותר בארצות הברית בידי טיים מגזין. התיאטרון שוכן במרכז הדרמה לב באוניברסיטת הרוורד, במבנה "מרכז הדרמה לוב" (Leob Drama Center) שתכנן יו סטאבינס ב-1960.

ב-2002 במאי התיאטרון רוברט וודוורף נבחר לכהן כמנהלו האומנותי של התיאטרון. לאחר לכתו של וודוורף, לקח את המושכות גדעון לסטר וכיהן בתפקיד בעונת 09–2008. במאי 2008 דיאנה פאולוס נבחרה למנהלת האומנותית החדשה. פאולוס, בוגרת הרווארד, היא במאית תיאטרון ואופרה בעלת שם. בין עבודותיה: המחזמר The Donkey Show, שרץ במשך שש שנים באוף ברודוויי, הפקה של בית האופרה של שיקגו; והפקת התיאטרון הציבורי (The Public Theater) משנת 2008 של המחזמר שיער, שזכה בפרס טוני, על ההעלאה המחודשת הטובה ביותר של מחזמר.

קישורים חיצוניים

 
 האתר הרשמי של דיאנה פאולוס
 התיאטרון הרפרטוארי האמריקני, בInternet Broadway Database
 מדריך לספרים וחומרים נלווים על התיאטרון הרפרטוארי האמריקני, בספריית הוטון, אוניברסיטת הרווארד

אוניברסיטת הרווארד
מסצ'וסטס: מבנים
מסצ'וסטס: תרבות
קיימברידג' (מסצ'וסטס)
תיאטרון אמריקאי
זוכי פרס טוני לשם כבוד